24. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 131/3/1780 της 18/26 Οκτ. 1974 (ΦΕΚ Β' 1088) Περί καθορισμού της υπέρ του Ταμείου Επικουρικής Ασφαλίσεως Αρτοποιών εισφοράς, του τρόπου εισπράξεως ταύτης κλπ. Έχοντες υπ' όψει: 1)Τας διατάξεις του Ν.Δ. 135/1946 "περί Ταμείου Επικουρικής Ασφαλίσεως Αρτοποιών". 2)Τας διατάξεις του άρθρου 9 του Ν.Δ. 4601/1966 "περί διατάξεων αφορωσών συνταξιοδοτικά θέματα του Τ.Ε.Α.Α.". 3)Τας διατάξεις του άρθρου 9 του Α.Ν. 80/1967 "περί καταργήσεως των σχετικών με την αλευροποίησιν και αρτοποίησιν κλειστών επαγγελμάτων κ.λπ.". 4)Τας διατάξεις του άρθρου 42 του Ν.Δ. 175/73 "περί Υπουργικού Συμβουλίου και Υπουργείων", τεθέντος εν ισχύι δια του υπ’ αριθ. 396/73 Π.Δ/τος. 5)Τας διατάξεις του άρθρου 4 παρ. 2 του Ν.Δ. 1379/73 "περί Συμβουλίων και Επιτροπών αρμοδιότητος Υπουργείου Κοινωνικών Υπηρεσιών" και 6)γνώμην του Διοικητικού Συμβουλίου του Ταμείου Επικουρικής Ασφαλίσεως Αρτοποιών, υποβληθείσαν ημίν δια της υπ’ αριθ. 3677/30.5.1974 αναφοράς αυτού, αποφασίζομεν: Άρθρον 1. 1.Η υπέρ του Τ.Ε.Α.Α. εισφορά επί των αλεύρων βαρύνει αποκλειστικώς τους αρτοποιούς και σιμιτοποιούς και καταβάλλεται υπ’ αυτών. 2.Η καταβολή της εισφοράς υπό των κατά την προηγουμένην παράγραφον υποχρέων, γίνεται αναλόγως της πηγής προελεύσεως των αλεύρων, ως ακολούθως: α)Εις περίπτωσιν προμηθείας αλεύρων παρά των εκμεταλλευομένων παντός τύπου αλευρόμυλον και παρά των αλευρεμπόρων, το ποσόν της εισφοράς καταβάλλεται υπό των αρτοποιών και σιμιτοποιών κατά την έκδοσιν των τιμολογίων πωλήσεως αλεύρων εις τους εκμεταλλευομένους τον αλευρόμυλον ή εις τους αλευρεμπόρους, οίτινες υποχρεούται εις παρακράτησιν και απόδοσιν της εις το Ταμείον. β)Εις περίπτωσιν προμηθείας αλεύρων εκ πάσης άλλης, πλην της ανωτέρω πηγής, το ποσόν της εισφοράς κατατίθεται επ’ ευθείας υπό των αρτοποιών ή σιμιτοποιών εις την Εθνικήν Τράπεζαν της Ελλάδος, εις πίστωσιν του Ταμείου. 3.Η, υπέρ του Ταμείου, εισφορά επί των αλεύρων επιβάλλεται επί των εξ οιασδήποτε πηγής αγοραζομένων υπό των αρτοποιών και σιμιτοποιών παντός τύπου αλεύρων, ως και επί των προσκομιζομένων υπό τρίτων και των αγροτών προς κατεργασίαν και παραγωγήν άρτου και λοιπών αρτοσκευασμάτων. 4.Δια την εφαρμογήν της παρούσης, ως αρτοποιός ή σιμιτοποιός νοείται ο κατεργαζόμενος παντός τύπου άλευρα προς αρτοποιήσιν ή παρασκευήν κουλουρίων, φρυγανιών, παξιμαδιών, πηττών και λοιπών παντοειδών αρτοσκευασμάτων, δι’ οιουδήποτε τεχνικού μέσου ή των χειρών εις αρτεργοστάσια - αρτοποιεία - σιμιτοποιεία, ή εργαστήρια παρασκευής αρτοσκευασμάτων και ανεξαρτήτως της νομικής μορφής, ύφ’ ην λειτουργεί η επιχείρησις παρασκευής των ανωτέρω ειδών αρτοποιΐας. 5.Εις περίπτωσιν καθ’ ην, μετ’ αρτοποιητικής επιχειρήσεως λειτουργεί παραλλήλως και κλάδος παρασκευής ειδών Ζαχαροπλαστικής εν γένει, πάντα τα άλευρα τα οποία προμηθεύεται η μικτή ταύτη επιχείρησις υπόκεινται εις την υπέρ του Ταμείου εισφοράν. Αιτήσει ενδιαφερομένου, το Διοικητικόν Συμβούλιον δύναται, μετ’ εκτίμησιν των ενώπιόν του τιθεμένων πραγματικών περιστατικών, να αποφασίση την επιστροφήν των εισφορών των αφορωσών τα άλευρα τα χρησιμοποιηθέντα εις τον κλάδον ζαχαροπλαστική. "Άρθρ.2.-Η υπέρ του Ταμείου Επικουρικής Ασφαλίσεως Αρτοποιών εισφορά καθορίζεται σε δρχ. 2.912 ανά χιλ/μο αλεύρων ανεξαρτήτως τύπου, συνεισπρατομένου με την εισφορά αυτή και ποσού εκ δρχ. 0,088 ανά χιλ/μο αλεύρων ανεξαρτήτως τύπου υπέρ της Ομοσπονδίας Αρτοποιών Ελλάδος, διαμορφουμένου του συνολικού ποσού σε δρχ. 3". Το άρθρ.2, που είχε αντικατασταθεί από τις: α)Φ. 134/3/75/25 Ιαν./1 Φεβρ. 1988 (ΦΕΚ Β' 40), β)134/1387/2-9 Οκτ. 1989 (ΦΕΚ Β' 761), της οποίας η ισχύς άρχισε από την 1η του μεθεπόμενου μήνα της δημοσίευσής της στο ΦΕΚ, γ)134/447/14-30 Μαρτ. 1990 (ΦΕΚ Β' 210) και δ)134/οικ./1935/26 Νοεμ./13 Δεκ. 1990 (ΦΕΚ Β' 783), της οποίας η ισχύς άρχισε την 1η του μεθεπόμενου μήνα δημοσίευσής της στο ΦΕΚ, αποφάσεις Υπ. Υγείας Πρόνοιας και Κοινωνικών Ασφαλίσεων, αντικαταστάθηκε ως άνω από την 134/οικ.833/25 Μαΐου/1 Ιουν. 1995 (ΦΕΚ Β' 486) ομοία. Άρθρον 3. 1.Η, κατά το άρθρον 2 της παρούσης, εισφορά παρακρατείται υπό των εκμεταλλευομένων παντός είδους αλευρόμυλον και αλευρεμπόρων παρά των, κατά την παρ.1 του άρθρου 1 της παρούσης υποχρέων καταβολής ταύτης κατά την έκδοσιν των τιμολογίων πωλήσεως αλεύρων, εφ’ ων εκτός του περιεχομένου και εις το κάτω μέρος αυτών, δέον ν’ αναγράφεται εντύπως η φράσις "εισπράχθη υπέρ του Τ.Ε.Α.Α, εισφορά εκ δραχ. ............. βαρύνουσα τον αρτοποιόν ή σιμιτοποιόν". 2.Οι, κατά τ’ ανωτέρω, υπέχρεοι προς παρακράτησιν της εισφοράς υποχρεούνται όπως, μέχρι του τέλους του επομένου της διαθέσεως των αλεύρων μηνός, καταθέτωσιν εις την Εθνικήν Τράπεζαν της Ελλάδος και εις πίστωσιν του Ταμείου την ούτω παρακρατηθείσαν εισφοράν. Εν καταβολή της εισφοράς μετά την παρέλευσιν της ως άνω προθεσμίας, αύτη επιβαρύνεται δια του νομίμου τόκου υπερημερίας. 3.Οι, κατά την παρ.2 του άρθρου 1 της παρούσης, υπόχρεοι εις παρακράτησιν της εισφοράς υποχρεούνται όπως, εις το τέλος εκάστου μηνός, υποβάλωσιν εις το Ταμείον υπεύθυνον δήλωσιν, περί της, κατά τον προηγούμενον μήνα, διατεθείσης ποσότητος αλεύρων εις τους υπό την έννοιαν της παρ.4 του άρθρου 1 της παρούσης αρτοποιούς και σιμιτοποιούς, ως και το κατά την προηγουμένην παράγραφον του παρόντος άρθρου, γραμμάτιον καταθέσεως εις πίστωσιν του Ταμείου της αντιστοιχούσης επί των παραδοθέντων αλεύρων εισφοράς του προηγουμένου μηνός. 4.Ως αλευρέμπορος νοείται ο ασκών κατά κύριον και σύνηθες επάγγελμα την εμπορίαν αλεύρων. 5.Εις περίπτωσιν μη παρακρατήσεως εξ οιουδήποτε λόγου της υπέρ του Ταμείου εισφοράς παρά των κατά την παρ.2 του άρθρου 1 της παρούσης υποχρέων, ούτοι ευθύνονται αστικώς μετά των κατά την παρ.1 του άρθρου 2 της παρούσης υποχρέων καταβολής ταύτης, αλληλεγγύως και εις ολόκληρον έκαστος έναντι του Ταμείου. 6.Εάν η κατά την προηγουμένην παράγραφον του παρόντος άρθρου μη παρακράτησις της εισφοράς οφείλεται εις δόλον του αρτοποιού ή σιμιτοποιού ούτος διώκεται και τιμωρείται επί παραβάσει των διατάξεων του άρθρου 386 του Ποινικού Κώδικος. (Αντί για τη σελ. 168,29(δ) Σελ. 168,29(ε) Τεύχος 1276 - Σελ. 9 Ταμείο Επικουρικής Ασφάλισης Αρτοποιών 5.Γ.ε.24 Άρθρον 4. 1.Οι κατά την παρ.1 του άρθρου 1 της παρούσης υπόχρεοι καταβολής της εισφοράς εις περίπτωσιν προμηθείας παντός τύπου αλεύρων εκ πάσης άλλης πλην της κατά την περίπτωσιν α' της παρ.2 του άρθρου 1 της παρούσης, πηγής, ως και εις περίπτωσιν προμηθείας αλεύρων εκ της πηγής ταύτης, εφ’ όσον δι’ οιονδήποτε λόγον δεν εγένετο παρακράτησις της εισφοράς, υποχρεούνται όπως εντός των μηνών Ιανουαρίου, Απριλίου, Ιουλίου και Οκτωβρίου εκάστου έτους καταθέτωσιν εις την Εθνικήν Τράπεζαν της Ελλάδος και εις πίστωσιν του Ταμείου την αντιστοιχούσαν εισφοράν επί των προμηθευθέντων εκ της πηγής ταύτης αλεύρων του προηγουμένου τριμήνου, εντόκως δε μετά του νομίμου τόκου υπερημερίας από της παρελεύσεως της οικείας ως άνω προθεσμίας. 2.Εις τας, κατά την προηγουμένην παράγραφον του παρόντος άρθρου, περιπτώσεις, οι ως άνω υπόχρεοι καταβολής της εισφοράς, υποχρεούνται όπως, εις το τέλος των μηνών Ιανουαρίου, Απριλίου, Ιουλίου και Οκτωβρίου εκάστου έτους, υποβάλωσιν εις το Ταμείον υπεύθυνον δήλωσιν της, κατά το προηγούμενον των μηνών τούτων τρίμηνον, προμηθευθείσης ποσότητος αλεύρων, ως και το γραμμάτιον της απ’ ευθείας υπό τούτων καταθέσεως εις την Εθνικήν Τράπεζαν της Ελλάδος εις πίστωσιν του Ταμείου, της εισφοράς επί των αλεύρων του τριμήνου τούτου. 3.Πάντες, οι, κατά το άρθρον 1 της παρούσης, αρτοποιοί και σιμιτοποιοί, οίτινες κατ’ εφαρμογήν των διεπουσών το Ταμείον διατάξεων, έχουσιν υποχρέωσιν υποβολής δηλώσεων περί της κατεργασθείσης ή προμηθευθείσης ποσότητος αλεύρων χρονικής τινός περιόδου, δηλούντες αναληθώς την κατά την περίοδον ταύτην κατεργασθείσαν ή προμηθευθείσαν ποσότητα αλεύρων ή παραλείποντες την υπό της παρ. 2 του παρόντος άρθρου υποβολήν δηλώσεως, επί σκοπώ αποφυγής της καταβολής της επί ταύτης εισφοράς εις το Ταμείον και ιδιοποιήσεως του ποσού αυτής, διώκονται και τιμωρούνται κατά τας διατάξεις των άρθρων 386 και 375 του Ποινικού Κώδικος. Άρθρον 5. Αι, εξ εισφοράς επί των αλεύρων, οφειλαί προς το Ταμείον βεβαιούμενοι υπό της Υπηρεσίας του Ταμείου εισπράττονται κατά τας διατάξεις του Ν.Ε.Δ.Ε. εν συνδυασμώ προς τας διατάξεις του άρθρου 1 του Ν. 2097/1952. Άρθρον 6. 1.Το Ταμείον, δια των υπαλλήλων αυτού, προβαίνει εις έλεγχον επιτόπιον ή μη προς διαπίστωσιν της ακριβείας των κατά τας διατάξεις της παρούσης υποβαλλομένων δηλώσεων υπό των εκμεταλλευομένων παντός είδους αλευρόμυλον, των αλευρεμπόρων, των αρτοποιών ή σιμιτοποιών και ειδικώτερον δια την εξακρίβωσιν των εν αυταίς αναγραφομένων ποσοτήτων αλεύρων και των ποσών της εισφοράς την έγκαιρον καταβολήν της εισφοράς, ως και τους τυχόν οφειλομένους τόκους. 2.Αρτοποιοί ή σιμιτοποιοί ή κύριοι ή Διευθυνταί ή επιτετραμμένοι επιχειρήσεων, των κατά το άρθρον 1 της παρούσης υποχρέων εις κατάθεσιν ή παρακράτησιν της υπέρ του Ταμείου εισφοράς, υποχρεούνται όπως παρέχωσιν εις το Ταμείον και εις τα εντεταλμένα αυτού όργανα  Σελ. 168,30 (ε) Τεύχος 1276 - Σελ. 10 πάσαν αιτουμένην πληροφορίαν δια την εξακρίβωσιν των καταβλητέων εις το Ταμείον ποσών εκ της νομίμου υπέρ αυτού εισφοράς και θέτουσιν εις την διάθεσιν αυτών άπαντα τα σχετικά βιβλία των και δικαιολογητικά. Οι παραβάται των υποχρεώσεων της παρούσης παραγράφου διώκονται και τιμωρούνται κατά το άρθρον 169 του Ποινικού Κώδικος. 3.Εις περίπτωσιν διαπιστώσεως, κατά την παράγραφον 2 του άρθρου τούτου, ανακριβείας της εν τη δηλώσει αναγραφομένης ποσότητος αλεύρων ή του ποσού της εισφοράς ή εις περίπτωσιν μη υποβολής της αναλογούσης εισφοράς ή εκπροθέσμου καταβολής ταύτης, και γενικώς εις πάσαν περίπτωσιν, καθ’ ην διαπιστούται οφειλή προς το Ταμείον εξ εισφοράς και τόκων, συντάσσεται υπό του ενεργούντος τον έλεγχον υπαλλήλου πράξις ελέγχου, ήτις, μετ’ εκθέσεως αυτού, υποβάλλεται εις το Ταμείον. 4.Εν τη ως άνω πράξει ελέγχου αναγράφεται η χρονική περίοδος, ην αφορά ο έλεγχος, το σύνολον της ποσότητος αλεύρων και το αναλογούν επί ταύτης ποσόν της εισφοράς, το τυχόν καταβληθέν υπέρ του Ταμείου ποσόν της εισφοράς επί των αλεύρων της αυτής περιόδου και το οφειλόμενον ποσόν ταύτης, ως και το ποσόν των τόκων υπερημερίας. Αντίγραφον της πράξεως ελέγχου μετά της παρά πόδας αύτης προσκλήσεως προς άμεσον κατάθεσιν εις την Εθνικήν Τράπεζαν της Ελλάδος εις πίστωσιν του Ταμείου των εν αυτή αναγραφομένων ποσών οφειλής εξ εισφοράς και τόκων, επιδίδεται προς τον υπόχρεον. 5.Εντός ανατρεπτικής προθεσμίας τριάκοντα ημερών από της κατά την προηγουμένην παράγραφον κοινοποιήσεως της πράξεως ελέγχου, ο υπόχρεως δικαιούται όπως υποβάλη εις το Ταμείον αίτησιν αναθεωρήσεως της πράξεως ελέγχου. Η εμπροθέσμως υποβαλλομένη αίτησις εισάγεται, επιμελεία του Διευθυντού και μετ’ έγγραφον εισήγησιν τούτου, ενώπιον του Διοικητικού Συμβουλίου κατά την πρώτην, μετά δεκαπενθήμερον από της υποβολής της, συνεδρίασιν τούτου, προς έκδοσιν αποφάσεως, κατά την συζήτησιν δε ταύτης ο αιτών δικαιούται όπως παρίσταται αυτοπροσώπως ή δια νομίμου πληρεξουσίου, άνευ προς τούτο εγγράφου, προσκλήσεως. 6.Μετά την έκδοσιν της κατά την προηγουμένην παράγραφον αποφάσεως της επικυρούσης εν όλω ή εν μέρει την καθ’ ης η αίτησις, πράξιν ελέγχου ή εις περίπτωσιν μη υποβολής εντός της κατά την προηγουμένην παράγραφον προθεσμίας αιτήσεως αναθεωρήσεως της πράξεως ελέγχου καταρτίζεται υπό της Υπηρεσίας του Ταμείου, χρηματικός κατάλογος, όστις εκτελείται κατά τας διατάξεις του άρθρ. 5 της παρούσης αποφάσεως. (Διόρθ. Ημαρτ. ΦΕΚ Β' 1341/1974). Άρθρ.7.-Η υπ’ αριθ. 224761/10382/22.8.1967 (ανωτ. αριθ. 18) απόφασις του Υπουργού Εμπορίου "περί καθορισμού εισφοράς υπέρ Τ.Ε.Α.Α." καταργείται. Άρθρον 8. Η ισχύς των διατάξεων της παρούσης άρχεται από της 1ης του μηνός του μεθεπομένου εκείνου της δημοσιεύσεως εις την Εφημερίδα της Κυβερνήσεως. 5.Γ.ε.24 Ταμείο Επικουρικής Ασφάλισης Αρτοποιών 